2020 


EUM /S/ ACINLINE 


INNOVACION 


Diaranson 4 Maart 2020 Email: prensa@arubagovernment.aw Tel: 528-4900 


GOBIERNO DI 


NOTICIA DI GOBIERNO 





Diaranson 4 Maart 2020 











PROYECTO eGOVERNMENT TA DRENTANDO 
FASE DI IMPLEMENTACION 


Den cuadro die proyecto eGovernment, e siman aki tin diferente 
reunion di tumando luga hunto cu un Director y co-fundador di 
eGovernance Academy di Estonia (EGA), Linnar Viik, cu ta un 
partner di Aruba den implementacion di e proyecto. 


Nos Prome Minister Evelyn Wever-Croes a reuni cu Sr. Liinnar 
Viik, y aki a discuti e plan di implementacion, y tambe con EGA 
por yuda Aruba pa bira un lider y pionero den e region di Caribe. 


E proceso di eGovernment a cuminsa na afa 2018, y e 
eGovernment Road Map ta den su fase final y dentro di 
poco esaki lo wordo publica ora cu e fase di consultacion cu 
stakeholders termina. Cu hopi entusiasmo y optimismo Prome 
Minister a comparti cu ya caba nos a drenta den e fase inicial 
di implementacion. 





Un 'Stuurgroep' a wordo apunta, y tres (3) comision di trabou, 
cu ta Legal, Tecnologia, y Digital ID, cu ta actualmente 
reuniendo y preparando pa e prome fase di implementacion cu 
ta e periodo di 2020 pa 2022. E fondonan ta disponibel y algun 
inversionnan importante lo wordo haci e afia aki pa por traha e 
infrastructura necesario y brinda miho servicio na comunidad. 


Durante e siman lo tin varios consultacion cu stakeholders, 
tambe lo tin workshops pa tur Departamento di Gobierno pa 
asina tur departamento por ta bon informa y tambe bon prepara 
pa e ola di transformacion digital cu ta bay bin na Aruba y pa 
asina nan por sigui sirbi e ciudadano na e miho manera posibel. 


Ya caba tin varios proyecto piloto cu ta finalisando unda 
cu tin mas intercambio di datos digital tumando luga entre 
Departamentonan di Gobierno na un manera mas sigur, simpel, 
y instantaneo. E aña aki un di e metanan di Gobierno ta tambe 
pa por brinda aun mas servicio 'online'. Esaki lo mehora calidad 
di bida di e ciudadano, cu na final di dia ta e meta principal. 


Den transcurso di e siman aki nos lo sigui informa riba e 
reunionnan importante aki. Prome Minister kier a finalisa na 
gradici tur e departamentonan pa nan compromiso cu Aruba, y 
tambe sector priva cu lo tin un rol importante tambe den esaki. 

PROME MINISTER A HIBA PALABRA NA 
APERTURA DI E TRAINING DI 
“SIGNS OF SAFETY" 


Prome Minister Evelyn Wever-Croes tabata tin e honor di 
hiba palabra na apertura di e training di "Signs of Safety" na 
varios profesional cu ta traha cu proteccion di menor. A enfoca 
riba e negligencia, maltrato y abuso di nos menornan. Varios 
departamento y instancia di diferente ministerio tabata presente 
cu un meta comun: traha hunto y raporta den e mesun idioma 
ora ta trata negligencia, abuso y maltrato di menor. E meta 
comun ta pa pone e mucha central. “Trahando hunto ta e unico 
manera cu nos ta logra", Premier Wever-Croes a expresa. 


Den e programa di gobernación di Gabinete Wever-Croes, 
'Hunto pa Aruba’, e ser humano ta central. E tereno di 
Desaroyo Social ta un di e prioridadnan grandi y ta exigi un 
cooperacion estrecho entre diferente Minister; esta Asunto 
Social, Salubridad Publico, Ensefiansa y Husticia. Signs of 
Safety ta un bon ehempel di un cooperacion estrecho, mirando 
cu Signs of Safety ta contribui cu tur organisacion y trahado 
den veld pa traha mas uniforme. 


Premier Wever-Croes a expresa su satisfaccion tambe cu e 
proyecto Signs of Safety a cuminsa for di e veld mes, y no 
ta solamente un iniciativa di Gobierno. Desde 2016 tabata tin 
dialogo entre organisacionnan y hunto a scoge pa implementa 
Signs of Safety riba nivel nacional. Den e forma aki, Gobierno 
y organisacionnan particular ta financia esaki conhuntamente, 
esta Gobierno via Sociaal Crisisplan Y CEDE Aruba y 
Samenwerkende Fondsen for di e sector particular. Asina tin 
mas motor tras di e proyecto aki. Cu e di dos fase di Signs of 
Safety, nos ta yega na un total di 250 profesional cu lo ta miho 
prepara den e manera di traha aki. 


Durante e siguiente dianan, tur trahado lo haya hopi 
informacion y hermentnan pa traha cu ne. Prome Minister a 
encurasha tur presente pa pone e hermentnan aki den practica 
y pa experimenta cu nan. E implementacion ta crucial y den e 
caso aki, e implementacion ta depende hopi di nos trahadonan 
social como tambe di nan hefenan di departamento. P'esey e 
ta asina importante pa practica y kere den un metodo asina. 
Hopi biaha nos no ta tuma suficiente tempo pa algo nobo y ta 
bisa lihe cu e no ta funciona aki na Aruba. Pero e methodo aki 
a wordo implementa den mas cu 22 pais rond mundo caba y si 
nos tur ta tuma e tempo y tin e pasenshi necesario, sigur nos 
por saca su frutonan. 


Gobierno di Aruba tambe ta kere cu cada organisacion, cada 
director y cada manager lo mester stimula su trahadonan pa 
implementa Signs of Safety mas completo posibel. P'esey e ta 
importante pa directornan y managers tambe ta participa den 
e proceso, pa asina nos por implementa Signs of Safety riba 
nivel di nos organisacionnan. 


*Pa duna un ilustracion con importante Signs of Safety ta pa 
Gobierno di Aruba, durante afia 2019 a firma un ‘Ministeriele 
Beschikking' na unda e Ministernan di Asunto Social, Salubridad 
Publico, Ensefiansa y Husticia a tuma e decision pa duna 








prioridad na implementacion di Signs of Safety y pa toets cada 
maneho nobo na e puntonan di salida di Signs of Safety. Asina 
nos ta percura cu Signs of Safety ta keda e manera di traha 
den contexto di negligencia, maltrato y abuso di menor", Prome 
Minister a duna di conoce. 


Di esaki Prome Minister a duna un ehempel bisando cu Signs 
of Safety ta forma parti di e proceso di e Safety Code (e Codigo 
di Protecion Infantil y Hubenil) y tambe di e proceso pa yega na 
e Sistema di registracion central. 


Na final di su discurso, Prome Minister a desea exito na cada 
participante cu e training y gradiciendo cada un pa haci un 
diferencia pa nos muchanan, hobennan y famianan na Aruba. 

MINISTER MarisoL Lopez-TROMP 


MINISTER di Desaroyo Teritorial, Infrastructura y Medio Ambiente 


MINISTER MARISOL LOPEZ - TROMP A 
DUNA ALUMNONAN DI INTERNATIONAL 
SCHOOL OF ARUBA UN RECORIDO 
EDUCATIVO 








Diaranson mainta Minister di Desaroyo Teritorial, Infrastructura 
y Medio Ambiente Marisol Lopez - Tromp a ricibi alumnonan di 
International School of Aruba (ISA) klas 3 na Bestuurskantoor 
pa un recorido educativo. Minister Lopez - Tromp a duna e 
alumnonan presentacion di diferente proyecto di Gobierno, 
a splicanan di e procesonan cu ta tuma luga prome cu 
decisionnan wordo tuma y a mustranan con ta percura pa e 
informacion yega comunidad a traves di media. 


E alumnonan a haci bon uzo di e oportunidad! Nan tabatin 
pregunta critico y nan a trece sugerencianan interesante. 
Ademas, nan a cana den e edificio di Cocolishi y a bishita e 
sala di Conseho di Minister bieu, nan a conoce Prome Minister 
Evelyn Wever - Croes y mayoria Minister di e Gabinete 
Wever - Croes (pa cual tambe nan a dirigi preguntanan y 
sugerencianan). 


Un encuentro sumamente agradabel pa scucha opinion y 
preocupacionnan for di e perspectiva di nos muchanan! 

MINISTER XIOMARA MADURO 


MINISTER di Finansa, Asuntonan Economico y CL 


MINISTER XIOMARA MADURO A ENTREGA 
PRESUPUESTO 2020 NA PARLAMENTO 
DI ARUBA 
























Diaranzon atardi Minister di Finansa, Asuntonan Economico y 
Cultura Sra. Xiomara Maduro den nomber di Gobierno di Aruba 
a entrega Presupuesto 2020 pa Pais Aruba na un manera 
digital na Parlamento di Aruba por medio di un 'usb stick' den 
forma di un bara di oro. Ta e promer presupuesto desde aña 
2008 cu ta conta cu un surplus. 





E entrega di awe ta marca e era di presupuesto cu mester conta 
cu un surplus pa asina nos por hiba finanzas publico den un 
rumbo solido, transparente y duradero. Secretario di Conseho 
di Minister Sra. mr. Grace Koolman y Griffier di Parlamento Sr. 
mr. Herman Hek tabata presente na momento di e entrega di 
e Presupuesto 2020. 

GOBIERNO DI ARUBA 

MINISTER XIOMARA MADURO A REUNI CU 

EMBAHADOR HULANDES NA WASHINGTON 

SR. ANDRE HASPELS Y CONSUL GENERAL 
HULANDES NA MIAMI SRA. RUTH EMMERINK 


E siman aki Minister Xiomara Maduro a reuni cu Embahador 
Hulandes na Washington sr. André Haspels y Consul General 
Hulandes na Miami sra. Ruth Emmerink hunto cu nos Minister 
Plenipotencario na Washington sra. Joselin Croes. 





Minister Maduro a presenta e Economic Policy pa Pais Aruba 
ya papia riba e 6 sectornan prometedor pa diversificacion 
di economia di Aruba. E ta importante pa e Embahadanan 
di Reino tin informacion di Aruba pa asina por pasa esaki 
tambe na posibel inversionista interesa den nos Pais. Banda 
di esaki a conbersa tambe riba e situacion financiero di 
Pais Aruba y tur locual Gobierno ta haciendo pa recupera 
e credibilidad financiero di nos Pais y e asistencia technico 
cu Aruba ta hayando di IMF y World Bank pa por logra nos 
metananan. Riba e tereno cultural tambe a papia riba e posibel 
intercambio cultural usando e oportunidadnan cu ta presenta 
via Embahadanan Hulandes. 


Minister Xiomara Maduro a gradici sr. Haspels y sra. Emmerink 
pa nan bishita y interes den Aruba y a reitira e intencion di 
Gobierno di Aruba pa sigui traha hunto dentro di Reino 
buscando e oportunidadnan pa Aruba. 























(INLINE v 


Diaranson 4 Maart 2 


GOBIERNO Di 


Aruba 
ta rumbo pa un 
finansa publico solido, 
transparente y duradero. 


XIOMARA MADURO 


MINISTER DI FINANSA, ASUNTONAN ECONOMICO Y CULTURA 

Y ARUBA 


MINISTER ANDIN BIKKER 


MINISTER di Husticia, Seguridad y Migracion 


ALUMNONAN DI ISA DI BISHITA NA EDIFICIO 
DI GOBIERNO 
























Diarason mainta Klas 3 di alumno di International School of 
Aruba (ISA) tabata di bishita na Bestuurskantoor. E alumnonan 
ahayaun recorido durante nan bishita den e edificio di gobierno 
unda a conta nan di proyectonan di gobierno y e trabou di tur 
dia cu ta haci pa pueblo di Aruba. E alumnonan a cera conoci 
cu Prome Minister Evelyne Wever Croes y demas Minister di 
Gabinete Wever Croes. 


Mas cu claro tabatin varios pregunta pa e Ministernan y nan a 
haya contesta riba nan pregunta. Minister di Husticia mr. Andin 
Bikker a pasa saluda y gradici tur e alumnonan di ISA pa nan 
bishita. Un mainta hopi contento y educativo pa e muchanan 
pasobra nan a keda contento cu e atencion cu nan a haya di 
e Ministernan cu tin un agenda hopi druk. Nos muchanan ta 
futuro di nos pais y sigur nan ta curioso pa sa mas di Aruba su 
gobierno. 

+ Diamars 25 di februari Minister di Husticia mr. Andin Bikker a reuni 
cu Parlamento pa duna un splicacion tecnico riba e ley di iniciativa 
di ex-miembro di Tweede Kamer sr. Van Laar pa introduci cierto 
cambio den articulonan 14 y 38 di e Statuut di Reino. E ley a wordo 
trata na juni 2016 den Tweede Kamer. Mr. Andin Bikker a forma parti 
di un delegacion di Parlamento di Aruba e tempo ey y a presenta 
un amienda: https//www.eerstekamer.nbehandeling/20160608/ 
gewijzigd amendement van de/document3/f-/vk4tftgnfáxx.pdf y 
un mocion. E mocion a keda aproba pa pidi conseho di Raad van 
State pa cu e amienda presenta pa Bikker c.s. den cual ta boga pa 
Parlamentarionan di Aruba, Corsou y Sint Maarten haya derecho 
pa por entrega concept-Rijkswetten. Raad van State a conseha 
cu como alternativa lo por duna cada Parlamento como organo un 
derecho asina. https://www.eerstekamer.nl/behandeling/20161111/ 
voorlichting van de afdeling/document3/f=/yk9600529z2x.pdf. 


+ Diahuebs den conferencia di prensa di Gobierno, Minister Bikker 
a trece dilanti cu Academia di Ley ta bay bira un realidad cu 
introduccion di un Aruba Desk di Caribbean Centre for Legislation. 
Durante su bishita siman pasa diahuebs na Corsou pa apertura 
di Caribbean Centre for Legislation, Bikker a propone pa haci 
apertura di un Aruba Desk y asina extende e Caribbean Centre 
for Legislation pa por ofrece cursonan na Aruba. E idea ta pa por 
inicia e afia aki cu training di como 15 Certified Legislative lawyer, 
pues juristanan certifica den e tecnica di traha conceptonan di ley. 
Minister Bikker a splica cu leynan por wordo mira como e software 
di un pais, y pues ta esencial pa Gobierno y Parlamento. P'esey ta 
sumamente importante pa por train mas persona cu expertisio riba 
e tereno di traha conceptonan di ley. 


+ Tambe Minister Bikker a trece dilanti cu den luna di maart ta 
spera cu lo por bay trata conhuntamente cu Parlamento diferente 
concepto di ley, cu lo trece cambionan cu ta pendiente pa basta 
tempo. Ta e intencion pa bay trata entre otro e ‘Boek 2’ di e Codigo 
Civil cu ta e Codigo Corporativo, riba cual durante varios afia 
comision di expertonan a traha. Tambe tin intencion pa bay trata 
conhuntamente cu Parlamento e Codigo di Procedemento Penal 
(Wetboek van Strafvordering) nobo cu ta un ley cu desde 1997 no a 
conoce un update. E cambionan aki ta bay yuda tur Ordedienst cu 
ta atende cu e Wetboek van Strafvordering pa nan tin instrumento 
huridico nobo pa por combati criminalidad. 


+ E siman aki ta di bishita na Aruba representantenan di 
Leerorkest Curaçao, Leerorkest Bonaire y Leerorkest Nederland 
y conhuntamente cu Leerorkest Aruba lo tin varios actividad, entre 
otro na Cas di Cultura. Na April di 2019 Minister Bikker a propone 
un "Letter of Intent" cual a wordo firma hunto cu Minister di Husticia 
di Hulanda, Prof. dr. Ferdinand Grapperhaus, y colega Minister 
di Ensefiansa, sr. Rudy Lampe, pa bay insitui Leerorkest Aruba. 
E instituto di Leerorkest ta duna studiantenan e oportunidad pa 
durante of despues di scol haya educacion gratuito di musica, 
pa cual meta 144 instrumento a yega como donacion for di 
Hulanda. Diaberna atardi minister Bikker a pasa bishita e grupo di 
delegadonan di como 40 persona cu ta di bishita na nos isla. 


+ Diaberna Minister Bikker hunto cu representantenan di KPA y 
di Censo a haya presentacion di un sistema pa haci reservacion 
online pa examen di rijbewijs, cual sistema ya caba ta funciona 
na diferente pais den Reino. Ta e intencion pa e sistema por bay 
funciona a corto plaso y asina pronto lo por haci reservacion online 
pa pasa examen di rijbewijs. 

DIRECTIE VOLKSGEZONDHEID ARUBA TA 
PRESENTA E CIFRANAN DI PORCENTAHE DI 
MORTALIDAD PA CADA RANGO DI EDAD 


Corona a jega na tur continente cu exception di Antartica y e 
virus no ta affecta tur hende mescos. 


E Departamento di Control y Prevention di Enfermedad Chines 
a caba di condusi un estudio cu ta mustra cu e virus ta affecta 
severamente hendenan di edad halto. Tambe e estudio a 
mustra cu mas o menos 80% di casonan di corona virus ta 
sufri cu kehonan modera pa leve. 


E estudio a collecta datos nan di mas cu 44,000 pashentnan 
cu caso confirma na China te cu February 11. E ta duna un 
di e representacion mas amplio di con COVID-19 ta comporta 
den hende humano. 


E dato nan ta sugeri cu persona cu tin chance di muri di e 
malesa ta subi cu edad. Aki nos ta mustra e cifranan di morto 
pa cada rango di edad segun e estudio: 


Aki bou por mira con corona virus ta compara cu otro 
epidemianan: 





Virus Afia Indentifica Caso Morto Porcentahe di _ Cantidad di 


Morto Pais 
Ebola ** | — 1976 33,577 13,562 404% 9 
Nipah | 1998 513 398 LL | 2 

SARS ` 2002 8,096 m 9.6% 29 
MASA*| 2012 2,494 858 34.4% 28 
COVID-19 ** | 2020 82,548 2810 34% 45 














MORTALIDAD DEN RANGO DI EDAD COVID -19 


Em 


RANGO DI EDAD 

















Fuente: Departamento di Control y Prevention di Enfermedad 
Chines 


E estudio no ta raporta ningun morto den muchanan mas jong 
cu 10 afia, kende ta representa menos cu 1% di pashentnan. 
Pashentnan edad 10 pa 19 tin mesun posibilidad pa muri cu 
pashentnan di edad 20 te cu 39 afia, pero pashentnan den 
edad di 50 afia tin casi tres biaha mas e posibilidad pa fayece 
cu pashentnan cu edad di 40 aña. E riesgo di muri ta subi 
considerablemente entre pashentnan di edad 70 pa 80 afia, 
probablemente esaki tin di haber cu e personanan aki tin ja un 
problema di salud existente. 


Segun e studio, pashentnan cu problema cu curason, lo por 
tin un probabilidad di morto di 10% y esun nan diabetico 7%. 
Mas cu tres-quart di pashent Chines no a sufri di un problema 
di salud pre-existente. E mortonan den e grupo aki ta menos 
cu 1%. 


Fuente: Johns Hopkins, CDC, World Health Organization, New 
England Journal of Medicine, Malaysian Journal of Pathology, 
CGTN 

* Desde November 2019 ** Desde 27 Februari 2020 


Statistica di morto por cambia segun e corona virus ta plama full 
rond mundo. Ta importante pa remarca cu segun informacion 
di autoridatnan scientifico; “Cu si enberdad descubri cu tin 
mas caso cu ta wordo raporta, pasobra simplemente no ta 
detectando asintomatico of casonan di kehonan leve te cu 
modera, unda e pashentnan no ta bay busca cuido medico, lo 
por condusi cu e calculacion di morto relaciona cu corona virus 
lo baha. 


Entotal, COVID-19 te cu ayera 2 di maart 2020 tin 3,084 hende 
cu a fayece vs 45.581 casonan caminda hende a recupera di 
e infection. Entotal tin 84.241 caso registra. E epicentro di e 
virus ta na Wuhan, central di China den e parti mas popula di e 
ciudad y te cu awor a plama pa casi 47 otro pais. Mas o menos 
95% di e casonan ta den China mes. 


E unico manera pa mitiga e COVID-19 ta pa tuma e accionnan 
necesario di prevencion, manera laba man cu habon of usa 
hand sanatizers (56096 alcohol) ta importante. 








MINISTER CHRIS ROMERO 


MINISTER di Transporte, Comunicacion y Sector Primario 





a 13 ES 








Diaranson mainta tabata tin un grupo di taxista cu, haciendo 
uzo di nan derecho constitucional, a manifesta dilanti 
bestuurskantoor. E manifestacion aki a bay na atencion di 
Minister Chris Romero, unda cu sra. Linda Orman, como 
vocero di e grupo, a entrega e Titular di e Cartera di Transporte 
un manifiesto cu ta consisti di 8 punto pa Gobierno tuma na 
consideracion. 


Di su parti, Minister di Transporte, sr. Chris Romero, a gradici e 
grupo di taxi pa nan presencia y a tuma e manifiesto splicando 
cu ta trahando caba riba varios di e puntonan menciona. 
Minister Romero a coincidi cu e grupo cu tin algun otro punto 
cu mester ahusta y a compromete su mes na haci esaki pronto. 


Tambe, Minister Chris Romero a reflexiona riba e manifestacion 

MINISTER CHRIS ROMERO A DUNA 
ATENCION NA E GRUPO DI TAXISTA CU A 
MANIFESTA DIARANSON MAINTA 






PRIMARIO 


` A 

di e siguiente manera: “Maske si ta 1% mes di nos ciudadania 
kier manifesta, nos Gobierno ta duna respet y atencion na 
cada discrepancia cu por tin. Awe mi a tuma e manifiesto 
di un grupo di taxista cu a bin Bestuurskantoor pa vocifera 
nan deseonan. Mi tin cu bisa si, cu mi tin cu duna oido na 
tur esnan cu ta den poder di un permiso pa taxi, cual ta 450 
persona. E ta bira complica ora cu como Gobierno, bo ta haya 
diferente argumento y peticion ta drenta for di diferente grupo 
di taxista. Sinembargo, nos ta tumando tur preocupacion di nos 
taxistanan den consideracion y ta trahando proactivamente pa 
yega na un solucion beneficioso pa tur 450 taxista cu tin na 
Aruba. Di e forma aki nos ta respeta e derecho fundamental y 
democratico di cada ciudadano, pasobra ser humano ta keda 
central pa Gabinete Wever-Croes". 

GOBIERNO DI ARUBA 


GABINETE WEVER-CROES 


22 - 29 DI FEBRUARI 2020 





TRASPASO DI REFINERIA Y 
TERMINAL PA ARUBA 


28 DI FEBRUARI 2020 





* Siman pasa Aruba a celebra Carnaval 66 grandemente. Premier 
a felicita Aruba pa Carnaval 66 cu tabata tremendo y luhoso. 
Premier a gradici tur lider di grupo, participante, musico y publico 
carnavalista pa engrandece Aruba su Carnaval. Awor despues di 
un bunita celebracion di carnaval, ban uni cu e mesun pasion, 
dedicacion y creatividad pa sigui hiba nos pais padilanti. 


* Premier a reuni cu Consul General di Colombia na Aruba, sra. 
Francia Rodriguez. A intercambia di ideanan pa mas cooperacion 
entre Aruba y Colombia. 


*Dia27 di februari ultimo na Plaza Juan Pablo Duarte, a conmemora 
den un ceremonia protocolar e di 176 aña di Independencia di 
Republica Dominicana. Mandatarionan di nos pais a reuni hunto 
cu Consulado Domincano y invitadonan pa recorda e fecha 
importante aki. Premier a hiba palabra y felicita tur esnan cu ta 
radica aki y ta comparti y aporta cu nos pais Aruba. 


* Afia 2020 ta aña di Innovacion y Enseñansa. Premier Wever- 
Croes a ricibi bishita na Bestuurskantoor di klas 2 di Colegio San 
Antonio cu ta hayando les di Staatsinrichting y Overheid. Hunto cu 
Minister Maduro, Minister Lampe, Minister Bikker y Minister Lopez- 
Tromp a contesta tur e preguntanan di e alumnonan y a duna hopi 
informacion. Ta hopi importante pa inverti den nos hobennan. 


* Un di e scolnan piloto multi lengual di Aruba cu resultadonan 
hopi impresionante y impactante. Premier por a mira con lesnan 
ta wordo duna den e proyecto piloto y e pasion di e cuerpo di 
docente. No solamente e alumnonan ta domina e materianan 
miho, nan ta expresa nan mes tambe cu mas siguridad y nan nivel 
di Hulandes tambe ta bon. Esaki sigur ta un desaroyo positivo 


* Diabierna ultimo Premier, hunto cu sra. Eva Schloss, ruman di 
Anne Frank, e haci un ofrenda floral na e estatua di Anne Frank. 
Anne Frank ta un simbolo di e di dos guera mundial cu a bira 


conoci despues di su morto cu e publicacion di e Diario di Anne 
Frank. E ta un di e bukinan mas conoci mundialmente den cual e 
ta describi su bida y di su famia den nan luga di sconde durante 
afianan 1942 pa 1944 durante e ocupacion aleman di Hulanda den 
di dos guera mundial. Eva Schloss ta na Aruba pa un seminario 
diadomingo awor. 


* Premier diaranson ultimo a desea henter nos comumidad un bon 
comienso di e temporada di cuaresma. 


* Durante siman un klas di Colegio San Antonio a bishita 
Bestuurskantoor unda cu nan a haya e oportunidad pa conoce 
diferente Minister. E hobennan a bishita oficina di Minister Lopez- 
Tromp kende a combersa cu nan conhuntamente cu Prome 
Minister. Nan a haci diferente pregunta y tabata interesa den e 
trabou como Minister, pues nan a ricibi un tour di e oficina y a mira 
documentonan. Di e forma aki nan a haya un bista di con e trabou 
ta wordo realisa y trabounan cu ta bezig cu ne. Sigur un bishita 
hopi agradabel! 


* Dia 27 di february a celebra dia di independencia di Republica 
Dominicana, Na e ocasion Minister Lopez-Tromp a comparti un 
mainta agradabel riba Plaza Juan Pablo Duarte pa celebracion di 
e fecha. Pabien ainda na henter comunidad Dominicana na Aruba! 


* Prome cu e siman a conclui, Minister Lopez-Tromp tabatin un 
reunion cu representante di Secrets Baby Beach Resort Aruba y a 
ricibi update di e desaroyonan di e proyecto. 


* Despues cu casi 1 luna cu Departamento di DIP a keda cera 
pa Construccion/ Renobacion, Introduccion di Sistema Digitalisa 
y Autonomo y tambe Curso pa prepara empleadonan pa e fase 
nobo, por anuncia, cu entrante dialuna 2 di maart, DIP lo reanuda 
servicio pa publico. Tin algun trabounan cu falta pa keda cla ainda, 
pero esaki lo no stroba e servicio pa publico. 

Diaranson 4 Maart 2020 





Continuacion Resumen di Siman 


+ Diamars 25 di februari Minister di Husticia mr. Andin Bikker a reuni 
cu Parlamento pa duna un splicacion tecnico riba e ley di iniciativa 
di ex-miembro di Tweede Kamer sr. Van Laar pa introduci cierto 
cambio den articulonan 14 y 38 di e Statuut di Reino. E ley a wordo 
trata na juni 2016 den Tweede Kamer. Mr. Andin Bikker a forma parti 
di un delegacion di Parlamento di Aruba e tempo ey y a presenta 
un amienda: https:/www.eerstekamer.nl/behandeling/20160608/ 
gewijzigd amendement, van de/document3/f-/vk4tftgnfáxx.pdf y 
un mocion. E mocion a keda aproba pa pidi conseho di Raad van 
State pa cu e amienda presenta pa Bikker c.s. den cual ta boga pa 
Parlamentarionan di Aruba, Corsou y Sint Maarten haya derecho 
pa por entrega concept-Rijkswetten. Raad van State a conseha 
cu como alternativa lo por duna cada Parlamento como organo un 
derecho asina. https://www.eerstekamer.nl/behandeling/20161111/ 
voorlichting van de afdeling/document3/f-/vk9600529zzx.pdf. 


* Diahuebs den conferencia di prensa di Gobierno, Minister Bikker 
a trece dilanti cu Academia di Ley ta bay bira un realidad cu 
introduccion di un Aruba Desk di Caribbean Centre for Legislation. 
Durante su bishita siman pasa diahuebs na Corsou pa apertura 
di Caribbean Centre for Legislation, Bikker a propone pa haci 
apertura di un Aruba Desk y asina extende e Caribbean Centre 
for Legislation pa por ofrece cursonan na Aruba. E idea ta pa por 
inicia e afia aki cu training di como 15 Certified Legislative lawyer, 
pues juristanan certifica den e tecnica di traha conceptonan di ley. 
Minister Bikker a splica cu leynan por wordo mira como e software 
di un pais, y pues ta esencial pa Gobierno y Parlamento. P'esey ta 
sumamente importante pa por train mas persona cu expertisio riba 
e tereno di traha conceptonan di ley. 


+ Tambe Minister Bikker a trece dilanti cu den luna di maart ta 
spera cu lo por bay trata conhuntamente cu Parlamento diferente 
concepto di ley, cu lo trece cambionan cu ta pendiente pa basta 
tempo. Ta e intencion pa bay trata entre otro e 'Boek 2' di e Codigo 
Civil cu ta e Codigo Corporativo, riba cual durante varios aña 
comision di expertonan a traha. Tambe tin intencion pa bay trata 
conhuntamente cu Parlamento e Codigo di Procedemento Penal 
(Wetboek van Strafvordering) nobo cu ta un ley cu desde 1997 no a 
conoce un update. E cambionan aki ta bay yuda tur Ordedienst cu 
ta atende cu e Wetboek van Strafvordering pa nan tin instrumento 
huridico nobo pa por combati criminalidad. 


+ E siman aki ta di bishita na Aruba representantenan di 
Leerorkest Curaçao, Leerorkest Bonaire y Leerorkest Nederland 
y conhuntamente cu Leerorkest Aruba lo tin varios actividad, 
entre otro na Cas di Cultura. Na April di 2019 Minister Bikker a 
propone un "Letter of Intent" cual a wordo firma hunto cu Minister 
di Husticia di Hulanda, Prof. dr. Ferdinand Grapperhaus, y colega 
Minister di Ensefiansa, sr. Rudy Lampe, pa bay insitui Leerorkest 
Aruba. E instituto di Leerorkest ta duna studiantenan e oportunidad 
pa durante of despues di scol haya educacion gratuito di musica, 
pa cual meta 144 instrumento a yega como donacion for di 
Hulanda. Diaberna atardi minister Bikker a pasa bishita e grupo di 
delegadonan di como 40 persona cu ta di bishita na nos isla. 


+ Diaberna Minister Bikker hunto cu representantenan di KPA y 
di Censo a haya presentacion di un sistema pa haci reservacion 
online pa examen di rijbewijs, cual sistema ya caba ta funciona 
na diferente pais den Reino. Ta e intencion pa e sistema por bay 
funciona a corto plaso y asina pronto lo por haci reservacion online 
pa pasa examen di rijbewijs. 


* Minister di Ensefiansa Armando Lampe a facilita un biaha mas 
e continuacion di e training di docentenan pa nan bira certified 
Montessori teachers, cu specialistanan di Hulanda. Minister Lampe 
a tene un anochi informativo cu mayornan na Colegio Hilario 
Angela pa splica nan di e plan pa haci e scol aki e prome scol 


publico Montessori. 


+ Tambe a organisa e prome encuentro di stichtingen Leerorkest 
di Reino, cu participacion di Hulanda, Corsou, Boneiro y Aruba. Ta 
trata di un workshop pa prepara esnan responsabel pa e idea di 
Leerorkest unda Aruba ta hunga un rol clave pa musica bira loke 
ta uni nos den Reino y e meta ta pa ningun mucha keda sin realisa 
su talento musical. 


+ A realisa e traspaso oficial di JFK Education Centre di AIB bank 
pa Minister di Ensefiansa y pronto tur departamento di enseñansa 
lo muda pa e luga historico aki. 


+ Recientemente Minister Chris Romero a tene un reunion cu 
tur Director di departamentonan cu ta resorta bou di Ministerio 
di Transporte, Comunicacion y Sector Primario, pa asina haya 
updates di loke ta e maneho cu a delinea pa tur e departamentonan 
aki. 


* Den un Conseho di Minister y bou iniciativa di Minister Chris 
Romero, a dicidi unanimamente cu lo retrasa e vigencia di e ley di 
medio ambiente. E desicion aki a wordo tuma cu e finalidad di sinta 
cu e stakeholders principal cu lo keda afecta di un of otro manera 
cu dicho ley, pa asina yega na un consensus cu lo ta na beneficio 
di nan mes y como tamne di nos flora y fauna. 


* Minister Romero, encarga cu Sector Primario, ta bastante activo 
den nos agricultornan y criadornan local. E Titular di e Cartera 
di Sector Primario ta realisando diferente bishita na cunucunan 
local pa asina mira di cerca e trabounan realisa pa nos hendenan 
di Sector Primario, pero tambe pa scucha nan sugerencianan 
personalmente. 


+ Diamars Gobierno a haya bishita di e alumnonan di klas 
2 di Colegio San Antonio MAVO. Esaki ta relaciona cu e les di 
‘Staatsinrichting’ y den cuadro di esaki e hobennan a haci un 
bishita na Gobierno pa conoce e trabao y responsabilidad di e 
mandatarionan. Minister Xiomara Maduro tabata tin e oportunidad 
pa comparti cu e studiantenan informacion riba e trabou cu su 
persona como mandatario encarga cu Finansa, Asunto Economico 
y Cultura ta haciendo den Gobierno di Aruba. E studiantenan a haci 
varios pregunta pa cual e mandatario a duna contesta y splicacion 
riba esakinan. Tabata un momento hopi ameno y sigur educativo 
pa e studiantenan di klas 2 Colegio San Antonio Mavo. 


* Diaranson anochi Minister di Cultura a presencia lansamento di 
e buki ‘Mama di nos Cultura Bernadina Growell-Kock durante cual 
e mandatario a hiba un discurso. E dignatario a felicita Fundacion 
Bernadina Growell y famia Growell cu e publicacion aki cu ta un 
aporte grandi na documentacion di historia di nos baluartenan di 
cultura. Minister Xiomara Maduro a ricibi un ehemplar di e buki cu 
ta conta historia di bida di Bernadina Growell (q.e.p.d.) y canticanan 
cu el a scirbi. E mandatario a gradici Fundacion Bernadina Growell 
pa e bunita buki y a felicita e Fundacion cu e logro aki. 


+ Diahuebs Minister Xiomara Maduro a celebra hunto cu e colonia 
Dominicano na Aruba e di 176 aniversario di e Independencia di 
Republica Dominicana na Plaza Juan Pablo Duarte. Durante un 
ceremonia protocolar Prome Minister sra. Eveline Wever-Croes a 
haci e apertura di e celebracion di e fecha importante aki cu un 
bunita discurso den presencia di Gobernador di Aruba, Presidente 
di Parlamento, miembronan di Parlamento y coleganan Minister. 
Un bunita mainta den cual a conmemora e lasonan di hermandad 
cu tin entre Aruba y Republica Dominicana. E mandatario a felicita 
e comunidad dominicano y a gradici nan pa stima y yuda den 
progreso di Pais Aruba. 

+ Diahuebs Minister Maduro a reuni cu sra. Vannesa Satur di United 
Nations World Tourism Organization (UNWTO) y ehecutivonanan 
di Oficina di Estadistica (CBS) riba e trabounan cu a wordo haci pa 
asina Aruba por conta cu un "Tourism Satellite Account’ (TSA). E 
TSA ta brinda nos informacion di e impacto directo cu turismo tin 
riba e economia di nos Pais, cual ta yega na 20% di nos GDP. E 
informacion compila den e TSA ta importante, ya cu e TSA banda 
di ta duna bista riba e tamario y impacto directo di turismo riba 
nos economia, ta brinda informacion detaya di e consumo di nos 
bishitantenan, e oferta y e importacion necesario pa cumpli cu e 
demanda aki. Minister Maduro ta gradici sra. Satur y su coleganan di 
UNWTO y tambe tur e ehecutivonan di CBS pa e trabou importante 
aki pa Aruba. E TSA lo keda oficialmente publica na juni 2020. 


+ Diahuebs atardi Minister Maduro a reuni cu sra. Clair Brown kende 
ta fundadora di e fundacion 'Everything is Possible, cu ta dirigi 
riba intercambio riba e tereno di arte y deportivo entre hobennan 
menos afortuna di Gran Bretafia y varios Pais na mundo, incluso 
Aruba. Sra. Clair tin 16 afia bishitando Aruba y di e manera aki a 
dicidi di lanta e fundacion "Tur cos ta posibel' cu e mesun meta, 
pa hobennan menos afortuna di Aruba tambe haya oportunidad 
di intercambia cu hobennan di Gran Bretafia y resto di mundo. E 
programa ta wordo haci posibel cu fondonan Europeo destina pa 
hobennan por tin intercambio, por traha trabou voluntario y tambe 
di vocacion. Na Aruba sra. Brown ta traha hunto cu sr. Freddy 
Tromp pa intercambio riba tereno di arte y sr. Franklin Priest pa 
intercambio deportivo. Ya caba riba e tereno deportivo tabata tin 
un intercambio na unda un coach a bin Aruba pa duna clinica pa 
e hobennan di Brazil Junior y FC San Nicolaas. Na april proximo 
lo tin intercambio riba tereno di arte na unda un grupo di hoben lo 
biaha pa Gran Bretafia pa por comparti cu hobennan di Cyprus y 
Gran Bretafia. Minister Maduro ta gradici sra. Brown pa e bunita 
proyecto aki ta gradici sr. Tromp y sr. Priest pa pone nan tempo 
disponibel pa e proyecto aki por ta exitoso y di hopi beneficio pa 
nos hobennan di Aruba. 


* Diahuebs Minister Maduro a presencia e inauguracion di 'Trankilo' 
pool exclusivo pa adulto na Hyatt Regency Aruba Resort, Spa & 
Casino. Esaki ta un inversion grandi di Hyatt Aruba pa asina ofrece 
un producto di calidad halto y exclusivo na nos bishitantenan. 
Minister Maduro a gradici e GM y e staff presente pa e bunita 
inversion aki y e confiansa cu Hyatt ta demostra den Aruba su 
economia. 


* Diabierna mainta Minister Maduro a haci apertura di e seminario 
"The System of Tourism Statistics’ organisa pa Oficina di Estadistica 
CBS. Durante e seminario tur departamento y instancia cu ta 
colecta informacion di turismo na Aruba tabata presente pa asina 
por a mira e resultado di e trabou cu a wordo haci pa CBS asisti pa 
United Nations World Tourism Organization UNWTO pa yega na un 
Tourism Satellite Account TSApaAruba. E TSAta brinda informacion 
detaya di e impacto directo cu turismo tin riba e economia di Aruba 
y tambe ta brinda informacion importante cu por wordo uza pa haci 
pronostico economico via e modelo macro economico MARUBA 
desaroya pa Departamento Economico di Aruba. Minister Maduro 
ta gradici UNWTO pa nan sosten continuo na CBS y Gobierno di 
Aruba pa implementa e TSA pa asina promove miho data, miho 
decision, miho bida y un miho Aruba. 


+ Pa promer biaha den historia gobierno y AZV a laga haci un 
investigacion profundo riba e gastonan di AZV y tambe duna 
proyeccionan pa futuro. Direcreur di AZV a presenta e resultadonan 
di e “doorlichting” na minister Dangui Oduber. Despues di e 
doorlichting aki ta sigui un plan con pa maneha e gastonan pa 
garantisa e sostenibilidad di e fondo. 


+ Apesar di hopi inkietud den nos comunidad pa loke ta corona 


virus, Ministerio di Salud ta continua di informa pueblo con pa evita 
di contrae e virus aki. Informacion ta wordo duna riba diferente 
media di comunicacion y social. Importante ta pa laba man 
constantemente 


+ Stashinan na Kapel di AltoVista. Algun luna atras nos a anuncia 
un bunita proyecto pa Kapel di Alto Vista y awor esaki a keda cla. 
Contento cu nos por a realisa e proyecto 


* Diahuebs Minister Dangui Oduber a bishita Centro Kibrahacha. 
Minister a pasa un rato masha ameno cu nos pensionandonan. Ta 
hopi importante pa keda sostene e centro mirando e trabou noble 
cu nan ta haci y con nan ta organisa diferente actividad pa mantene 
nos grandinan hopi activo. Un aprecio enorme pa e trabounan aki. 


+ Iluminacion na Veld di United. Trabounan di instalacion di luz na 
veld di United ta avansando. Contento di por contribui na deporte di 
e forma aki. Dentro di poco lo instala e luznan pa asina por cuminsa 
uza e veld den oranan di anochi. E finalisacion di e proyecto aki lo 
ta den maart 2020. 


* Diahuebs anochi Gobierno di Aruba tawata presente na Hyatt 
Regency Aruba caminda a presenta nan piscina nobo pa adulto. 
Un inversion di $10 miyon cu ta crea 28 cupo di trabou. Esaki un 
biaha mas ta muestra di confiansa den maneho di turismo, den 
nos Gobierno y nos economia. Danki na Hyatt Regency Aruba pa 
e confiansa demostra den pais Aruba y pa e inversionnan continuo 
den upgrading di nan amenities. 


* Bishita na veld di Riverplate pa cu e estado deplorabel y no apto 
pa deporte. 

18 januari ultimo e postenan di luz a bin abou durante wega di 
Lifida na Sv Riverplate. E consecuencia por tawata fatal pero 
danki Dios no tawata tin herido. Sv Riverplate a acerca Lotto pa 
pidi nan ayudo pa pone e poste di luznan aki bek. Manera por a 
anticipa nan a wordo nenga pa Lotto. Ta hopi lamentabel cu Lotto 
y Canadian Bank Note no ta wak e urgencia den inverti den poste 
di luz y infrastructura. Sv Riverplate a invita Gobierno y Parlamento 
pa expresa nan preocupacion y nos lo explora wak con nos por 
yuda nan. 


+ Aruba ta e promer pais den Caribe cu su propio academia di futbol. 
Diahuebs atardi Minister di Deporte Sr. Dangui Oduber tabata 
presente na Compleho Deportivo Frans Figaroa pa e lansamento 
di e academia nobo di AVB. 


* Gobierno ta haciendo tur esfuerso pa yuda deporte, apesar di e 
retonan cu tin, Gobierno ta sigui yuda organisacionnan deportivo 
por medionan creativo. E maneho di Ministerio di Deporte tur ta 
entre otro riba mantencion di infrastructura di facilidadnan deportivo. 


+ Varios compleho deportivo ta hayando materialnan, lusnan LED 
y turf. Actualmente veld di United tambe ta hayando su lusnan pa 
asina e ekipo por practica parti anochi. E mandatario a bisa cu di 
su parti e lo sigui reuni cu diferente federacionnan deportivo pa 
asina mira unda Gobierno por yuda mehora e deporte. Sin facilidad 
e muchanan no por practica e deporte y e deporte no ta wordo 
desaroya. 


+ Diabierna atardi Minister Dangui Oduber a presencia un desfile 
colorido caminda tur e teamnan a wordo introduci. Apertura Aruba 
Little League & Softball a ser dedica na 4 baluartenan den e 
mundo di Little League, Sr. Alberto "Betto"Roga, Sr.Joy Orman, 
Sr.Serio Romney y Sr. Norman "Truck" Sylvania kende no por 
tabata presente, pero su talentoso yiu Pitcher Kelvin Sylvania a 
represente pa tuma e plakaat. 

